GOROSPE ELEZKANO (EAJ, 2015-03-05):
Bale. Ahalik eta azkarren argitzea. Euzko Alderdi Jeltzaleak ez ditu bere eskura dauden erakunde guztiak erabiltzen bere alderdi interesak eta interes partikularrak defendatzeko, zuk Maneiro jauna mozioan diozun moduan.
Euzko Alderdi Jeltzaleak ez ditu erabiltzen, Euzko Alderdi Jeltzaleak kudeatu egiten ditu administrazio publikoak eta sektore publikoak, kudeatu egiten ditu. Eta beste erakunde batzuetarako kideak izendatzea baldin badagokio, bere ustez lan hori egiteko hoberen prestatu eta kualifikatutakoak izendatzen ditu. Indepentziaz jarduten direnak, ez zalantzarik izan.
Pertsona horiek kasuren batzuetan politikan jaso dute bere esperientzia eta ezagutza, eta beste kasu batzuetan beste esparru profesional batzuetatik etorriko dira. Gure bizitzaren, guretariko edozeinen bizitzaren zati bat, atal bat jardun politikoan izanak per se desgaitzen al gaitu kudeaketarako gure bizitza guztirako administrazio publikoan zein sektore publiko sozietarioan edo banku fundazioetan zuk diozun moduan? Horrela da Maneiro jauna?
Jardun politikoan ekiteak desgaitzen gaitu horretarako? Kutxabank ez da Euzko Alderdi Jeltzalearen jostailu bat. Bere profesionalek ez dute Euzko Alderdi Jeltzalearen irizpideen arabera lan egiten, lehen esan duzu "Los partidos que estaban ahí dentro". Ahí dentro, señor Maneiro, ahí dentro los que están son profesionales, que actúan y que hacen una gestión profesional de las entidades. Profesionales, señor Maneiro. No se confunda.
Hori beste leku batzuetan gertatzen da, zuk diozuna. Eta hori ere gure desberdintasuna da. Horregatik begiratu behar duzu non dagoen gaur euskal bankua eta non geratu diren espainiar aurrezki kutxak. Urteotako Kutxabank-en kudeaketa emaitzak frogatuta daude, ez Kutxabank-ek ezta aurrezki kutxa zaharrak ere ez dute euro bakar bat ere jaso europar erakundeek erakunde finantzieroak erreskatatzeko bideratutako milioika euroetatik.
Kutxen fusioak Kutxabanken sorkuntzak berak eta kaudimen rankingean duen lidertzak adibide onak ditugu. Kutxabank erakunde liderra da, kaudimena, kaudimenduna eta profesionala. Demostratu berri duen bezala, urtetik urtera handitu egiten du gizarte ekintzaren duen konpromisoa.
Kutxabanken ardurak eta egitekoak ondorengo hauek dira: Euskadiko behar ekonomikoak, finantzieroak eta enpresarialak artatzea, erabiltzaileei kalitatezko zerbitzua eskaintzea, erakunde kaudimendunak eta eraginkorrak izatea, aurreztaileei eta inbertsoreei konfidantza eta egonkortasuna eskaintzea, banku fundazioen gizarte ekintza mantentzea eta kudeaketa profesionala egitea.
Respetamos la actuación judicial, y pedimos respeto para Kutxabank, que, en otro ejemplo de buen funcionamiento, ha puesto este tema en conocimiento de las autoridades financieras y judiciales.
Berretsi egiten dugu gure legebiltzar taldearen gure konpromisoa Kutxabanken proiektua eta bere izen ona indartzeko erakunde finantziero bikain gisa. Baina, berriro diogu, errespetatu egiten dugu ekimen judiziala eta errespetua eskatzen dugu Kutxabankentzat, izan ere, funtzionamendu ona duela erakusten duen beste adibide bat izan da hain justu hau ere, gai honen berri ematea agintaritza finantziero eta judizialeei.
Eskerrik asko.